49 ຄົນ ເສຍຊີວິດ ຍ້ອນອຸບັດເຫດ ລົດໄຟແລ່ນຕໍາ ກໍາແພງກັ້ນ ສົ້ນສຸດລາງ
ນອກນັ້ນ ຍັງມີ 600 ກວ່າຄົນບາດເຈັບ ຊຶ່ງພວກ​ກູ້​ໄພ​ ໄດ້​ນໍາ​ເອົາ​ພວກ​​ເຄາະ​ຮ້າຍ ວາງໄວ້​ພື້ນ​ດິນ ​ເພື່ອ​ປະ​ຖົມ​ພະຍາບານ.
ພວກເຈົ້າໜ້າທີ່ກູ້ໄພໃນປະເທດອາເຢັນຕິນາກ່າວວ່າ ມີຄົນເສຍຊີວິດຢ່າງໜ້ອຍ 49 ຄົນ ຫຼັງຈາກຂະບວນລົດໄຟປະຈໍາທາງທີ່ເຕັມໄປດ້ວຍຄົນໂດຍສານ ແລ່ນຕໍາກໍາແພງກັ້ນຢູ່ສົ້ນ ສຸດຂອງລາງລົດໄຟ ທີ່ສະຖານີ ນະຄອນ Buenos Aires ພວກເຈົ້າໜ້າທີ່ກ່າວວ່າ ຂະບວນລົດໄຟປະຈໍາທາງດັ່ງກ່າວໄດ້ແລ່ນເຂົ້າໄປຍັງສະຖານີ Once ທີ່ມີການສັນຈອນໄປມາຢ່າງຄັບຄັ່ງຂອງນະຄອນ ດັ່ງກ່າວ ໂດຍບໍ່ສາມາດຢຸດໄດ້ ເມື່ອຕອນເຊົ້າວັນພຸດວານນີ້ໃນລະຫວ່າງຊົ່ວໂມງທີ່ມີຄົນອອກເດີນທາງໄປມາຫລາຍທີ່ສຸດ ນັ້ນ ສາເຫດຂອງອຸບັດເຫດຄັ້ງນີ້ຍັງກໍາລັງຢູ່ພາຍໃຕ້ການສອບສວນຢູ່ ແຕ່ທ່ານ J P Schiavi ລັດຖະມົນຕີກະຊວງຂົນສົ່ງກ່າວວ່າອາດເປັນຍ້ອນລະບົບຫ້າມລໍ້ບໍ່ດີ ພວກກູ້ໄພໄດ້ນໍາເອົາພວກເຄາະຮ້າຍວາງໄວ້ພື້ນດິນເພື່ອປະຖົມພະຍາບານ ພວກເຈົ້າໜ້າ ທີ່ກ່າວວ່າ ມີຫຼາຍກວ່າ 600 ຄົນທີ່ໄດ້ຮັບບາດເຈັບ ໂຮມທັງອີກປະມານ 460 ຄົນ ເຂົ້າ ຮັບການປິ່ນປົວຢູ່ທີ່ໂຮງໝໍ ຊຶ່ງຜູ້ເຄາະຮ້າຍສ່ວນໃຫຍ່ແມ່ນຢູ່ຕູ້ທໍາອິດ ຂອງສອງຕູ້ທີ່ແອ ອັດໄປດ້ວຍຄົນໂດຍສານນັ້ນ ພວກເຈົ້າໜ້າທີ່ຢູ່ບ່ອນເກີດເຫດກ່າວວ່າ ຂະບວນລົດໄຟດັ່ງກ່າວໄດ້ແລ່ນ ຕໍາກໍາແພງກັ້ນ ບ່ອນສຸດລາງລົດໄຟໃນຄວາມໄວ 20 ຫາ 30 ກິໂລແມດຕໍ່ຊົ່ວໂມງ ພວກເຈົ້າໜ້າທີ່ກ່າວ ອີກວ່າ ລົດໄຟແລ່ນໃນຄວາມໄວສູງພໍທີ່ ເຮັດຕູ້ໆນຶ່ງຂອງລົດໄຟ ສາມາດພັງເຂົ້າໄປໃນຕູ້ ໜ້ານັ້ນເຖິງຫົກແມດ ພວກເຈົ້າໜ້າທີ່ກ່າວອີກວ່າ ອຸບັດເຫດຂະບວນລົດໄຟສາຍ Sarmiento ທີ່ແອອັດໄປ ດ້ວຍຄົນໂດຍສານຄັ້ງນີ້ ນັບວ່າເປັນອຸບັດເຫດທີ່ຮ້າຍແຮງທີ່ສຸດໃນຮອບຫຼາຍກວ່າ 20 ປີຂອງອາເຢັນຕິນາ